**Helló, meló!**

**Pályaorientációs alkotópályázat**

A Békés Megyei Kereskedelmi és Iparkamara alkotópályázatot hirdet Békés megyei általános iskolában tanuló felső tagozatos diákok részére.

**A pályázati témák**:

* **Munkatárs kerestetik!**

Képzeld magad egy munkáltató helyébe, amikor épp munkatársat toboroz egy szabadon választott munkakör betöltésére! Készíts óriásplakátot! Mutasd be a munkakörülményeket, írd le az elvárásokat a leendő munkavállalóval szemben, és hogy mit kínál a cég!

Szabadon választott grafikai és/vagy festési technikával készült A/3-as méretű alkotásokat várunk!

* **Szakma - DIY**

Csináld magad! Ábrázolj síkban (A/3-as méretben) vagy jeleníts meg térben (max. A/3-as alapterületen, max. 20 cm magasságban), bármilyen anyag felhasználásával egy szabadon választott szakembert munkavégzés közben a valós munkakörnyezetében!

**A nevezés feltételei:**

Egy alkotó mindkét témában nyújthat be pályamunkát, de témánként csak 1 alkotással vehet részt.

A/3-as méretű hajtás- és törésmentes alkotásokat várunk.

Az alkotás hátulján olvasható, nyomtatott betűkkel a következő információkat kérjük feltüntetni:

* az alkotás címe
* a pályázó neve, iskolájának neve, osztálya

A pályamunkák csak kitöltött és szülői aláírással ellátott tanulói jelentkezési lappal, és az adatkezelési tájékoztatóban foglaltak tudomásul vételével adhatók be, illetve a felkészítő pedagógus jelentkezési lapját is kérjük csatolni!

**Korcsoportok:**

* 5-6. osztályos tanulók
* 7-8. osztályos tanulók

**Díjazás:**

* Korcsoportonként és témánként az 1-3. helyezett meglepetésben - rajz- és íróeszközök, művészeti kellékek, könyvek – részesül,
* A résztvevők szorgalmukért, a felkészítő pedagógusok munkájukért reklámtárgyakban részesülnek a Békés Megyei Kereskedelmi és Iparkamara jóvoltából

**Értékelés:**

A beérkező pályaműveket 3 fős szakmai zsűri értékeli az alábbi szempontok szerint:

ötletesség, kidolgozottság, a kifejezni kívánt üzenet érthetősége

A járványügyi helyzet függvényében a beérkezett alkotásokból kiállítást rendezünk a Csaba Center Bevásárló- és Szórakoztatóközpontban. A kiállítás megnyitójáról és a díjkiosztó ünnepségről később értesítjük az érintetteket. Az alkotásokat virtuális kiállítás formájában is közzétesszük.

A kiállított alkotásokért - kár és lopás esetére - felelősséget nem vállalunk és a pályaműveket nem küldjük vissza.

**A pályamunkák beadási határideje:**

~~2021. 03. 19. 16.00~~ óra **Meghosszabbítva: 2021.04.20. 16:00 óra**

**Az alkotásokat a következő címre kérjük személyesen, vagy postai úton eljuttatni:**

Békés Megyei Kereskedelmi és Iparkamara - Békéscsaba, Penza ltp. 5.

A borítékra kérjük ráírni: „Alkotópályázat”

A pályázati kiírás és a jelentkezési lap megtalálható a Békés Megyei Kereskedelmi és Iparkamara honlapján <https://www.bmkik.hu/index.php?id=2919> és a JóPálya-és a Tiéd?! facebook-oldalán.

Bővebb felvilágosításért forduljanak bizalommal Butora Hajnalka pályaorientációs tanácsadóhoz

a következő elérhetőségeken: [palyaorientacio@bmkik.hu](mailto:palyaorientacio@bmkik.hu); 30/297-1343

A pályázattal kapcsolatos bárminemű változtatás jogát a pályázat kiírója fenntartja.

A program az Innovációs és Technológiai Minisztérium támogatásával valósul meg.